80 
to većinom aktivno. Kod većine Hydroida ostaju knidocite za vri- 
jeme migracije u ektodermu (izvan pograniéne lamele). Kod Tubu- 
larije je stvar većma komplicirana. Knidocite nastaju u dršku. Mi- 
gracija počinje time, da knidocita aktivnim gibanjem prodre kroz 
pograničnu lamelu, te se između entodermnih stanica progura u cri- 
jevni među-prostor, koji stoji u neposrednoj svezi sa crijevom čaške 
(hidranta.) Struja prouzročena ritmičkim i jednosmjernim udaranjem 
trepavica entodermnih stanica, tjera pasivne knidocite prema gore 
u čašku. Dospjevši gore, uhvati se knidocita za entoderm i pro- 
gura kroz pograničnu lamelu u ektoderm. Unutar ektoderma pu- 
tuju knide dalje na mjesto određenja (tentakule.) Migraciji knidocita 
Tubularie stoji uz bok jedino migracija propagocita (spolnih stanica) 
u Hydroida, kako je to po Weismannu i drugima opisano. 
Spomena vrijedno je pritome da knidocite sa gotovo potpuno 
razvijenim knidama putuju, te premda su iste, kako mi je pokus 
pokazao, sposobne eksplodirati, ipak sa pri putovanju ne događa da 
bi iste odapele. Iz toga, a iiz mnogih drugih opažanja i pokusa izilazi, 
da knide ne eksplodiraju na kakvi mekanični podražaj nego da je za 
to potrebah i kemički podražaj. Opažanjima mojim, kao i drugih 
autora najbolje odgovara slijedeća predožba procesa eksplozije. Na 
kemički podražaj postaje inače za vodu nepropustna membrana 
knide na vrhu propusnom. Tvar, koja se u knidi nalazi, nabubri 
velikom brzinom (poveća svoj volumen, Quellung), te istjera cje- 
vastu nit, iskrenuvši je pri tome van. To sve ide tako brzo i s 
takvom snagom, da izbačeni vrh niti probije tanje oklope malih 
račića, a na krajnjem otvoru niti izilazi žareća tekućina. Tvar unutar 
knida ima dva fundamentalna svojstva: da pri pristupu vode silno 
nabubri i da je otrovna. 
Što se tiče mjesta produkcije knida, kao i mjesta uporabe 
istih mogao sam konstatirati, da kod različnih oblika Hydroida po- 
stoje različiti stupnjevi specijalizacije. Dok kod Hydre gotovo sva 
površina individua producira i troši knide, nalazimo kod većine The- 
kata, da knide samo u coenosarku (mehki dio drška i stabljike) 
nastaju, a troše se samo na tentakulama hidranta. Jasno se vidi, 
da ova specijalizacija stoji u svezi sa izlučivanjem hitinozne kutikule 
na površini polipa. Kutikula onemogućuje upotrebu knida. Izluči- 
vanje pak hitinozne kutikule stoji u vezi sa oblikom, u kojemu 
dolazi većina Hydroida, a to je oblik drvca (čitave kolonije, nastale 
iz jednog individua pupanjem). 
